Universals vereer presteerders | Netwerk24
Universals vereer presteerders
Deur Amber-Kyle Marais 24 Desember 2018 06:01
Universals Rugbyklub se 2018-bestuurskomitee is van links, Ferdinand Dreyer, Clint Fester, Daniel Pieters, Lorenzo Pedro, Isholene DIckson, Yolande de Kock (sertifikate uitgedeel), Henry Spandiel en Neil de Kock (afrigter)
Universals Rugbyklub van Stanford, wat sy 120ste bestaansjaar in 2019 vier, het sy manne wat die afgelope jaar in aksie was, by sy prysuitdeling vereer.
Die jaarlikse prysuitdelings­geselligheid is Saterdag 8 Desember gehou en spelers wat in wedstryde (die rugbyseisoen) uitgeblink het, is vir hul harde werk beloon.
Mondean Mars is as die beste voorspeler van die eerste span aangewys en Joswin October as die beste agterspeler van die eerste span.
Die tweede span se beste voorspeler was Adri Dunsdon, terwyl die beste agterspeler Julian James (kaptein) was. Die spelers wat die beste gevorder het, was Craig Loff en Cullen Moos. Dan was daar ook die beste opkomende speler wat aan Donnel Titus toegeken is. Die sportman van die jaar-titel is aan niemand anders nie as Mautomer Arendse (eerstespan-kaptein), toegeken.
’n Nuwe bestuurskomitee vir 2019 is gekies: voorsitter – Ferdinand Dreyer, ondervoorsitter – Lawrence Lukas, sekretaresse – Isholene Dickson, hulpsekretaris – Daniel Pieters, tesourier – Clint Fester, hulptesourier– Theresa November, wedstryd­sekretaris – Henry Spandiel en die bykomende lede – Stacy Appel, JC Arendse en Mondean Mars.
Isholene Dickson sê hulle beoog om aanstaande jaar die rugbyklubs van hul buurdorpe na Universals se 120ste verjaarsdagvieringe te nooi.